Diari Oficial de la Generalitat Valenciana


Sumari del DOGV 9035, del 05-03-2021 (2021/2015)

RESOLUCIÓ d'1 març de 2021, de la Conselleria de Participació, Transparència, Cooperació i Qualitat Democràtica, per la qual es dona publicitat als crèdits que han de finançar les ajudes convocades per la Resolució de 23 de desembre de 2020, destinades a actuacions sobre exhumacions i identificació de víctimes desaparegudes durant la Guerra Civil i la dictadura per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2015


Data del document
:   01-03-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ d'1 març de 2021, de la Conselleria de Participació, Transparència, Cooperació i Qualitat Democràtica, per la qual es dona publicitat als crèdits que han de finançar les ajudes convocades per la Resolució de 23 de desembre de 2020, destinades a actuacions sobre exhumacions i identificació de víctimes desaparegudes durant la Guerra Civil i la dictadura per a l'exercici 2021. [2021/2015]  
La Resolució de 23 de desembre de 2020 (DOGV 8985, 29.12.2020) de la Conselleria de Participació, Transparència, Cooperació i Qualitat Democràtica, per la qual es convoca per a l'exercici 2021 ajudes destinades a actuacions sobre exhumacions i identificació de víctimes desaparegudes durant la Guerra Civil i la dictadura, va ser tramitada d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el seu finançament queda condicionat a l'aprovació dels crèdits corresponents.  
Aprovada i publicada la Llei 4/2020, de 30 de desembre, de pressupostos de la Generalitat per a l'exercici 2021 (DOGV 8987, 31.12.2020), és procedent donar publicitat als crèdits i a la línia de subvenció destinats a finançar les ajudes convocades per l'esmentada resolució.  
En virtut d'això i fent ús de les facultats que em confereix l'article 160.4 b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Únic  
Donar publicitat als crèdits pressupostaris i a la línia de subvenció destinats al finançament de les ajudes per a actuacions sobre exhumacions i identificació de víctimes desaparegudes durant la Guerra Civil i la dictadura, convocades per a l'any 2021 per Resolució de 23 de desembre de 2020 (DOGV 8985, 29.12.2020), de la Conselleria de Participació, Transparència, Cooperació i Qualitat Democràtica, que es descriuen a continuació, amb càrrec al programa pressupostari 126.70, Qualitat democràtica.  
  
Denominació: actuacions d'obertura de fosses, exhumacions i accions en compliment de la Llei 14/2017  
Línia de subvenció: S7922000  
Consignació pressupostària: 350.000 -  
Procedència i quantia dels fons: fons propis  
  
València, 1 de març de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.